Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: A szerencsejáték szervezéséről szóló 1991. évi XXIV. törvény módosításáról készült PM előterjesztés-tervezetet az
Paragraph Index: 857

A szerencsejáték szervezéséről szóló 1991. évi XXIV. törvény módosításáról készült PM előterjesztés-tervezetet az adatvédelmi biztos 1997. április 22-én megkapta véleményezésre. A tervezettel kapcsolatosan, minthogy annak adatvédelmi tartalma nem volt, észrevételt nem tett. Az Országgyűlés Alkotmányügyi és igazságügyi bizottságának 1997. szeptember 1-jei ülésén az adatvédelmi biztos ismertette a „Lottó-ügyet”. Ismételten tájékoztatta a képviselőket, hogy a jelenlegi törvényi szabályozás alkotmányos visszásságot teremt, hiszen a Szerencsejáték Rt.-vel kapcsolatban a tulajdonosi jogokat a pénzügyminiszter gyakorolja, a törvényességi felügyeletet a Szerencsejáték Felügyelet látja el, mely a pénzügyminiszter felügyelete alatt működik. A bizottság a napirendi pont tárgyalását lezárta, érdemben nem foglalt állást.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes